
ΑΠΟΣΠΑΣΜΑ                        
Από το πρακτικό της με αριθ. 6ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 76/2024
Στην Λευκάδα σήμερα  στις 5 του μηνός Μαρτίου  του έτους  2024,  ημέρα  Τρίτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 4486/1.3.2024 (ΟΡΘΗ ΕΠΑΝΑΛΗΨΗ) έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Προτάχθηκε το 7 θέμα της Η.Δ. μετά το 5ο θέμα της Η.Δ.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

ΘΕΜΑ 2ο: Απόφαση Δ.Ε. επί της από 14.02.2024 ( αρ. εκθ. καταθ. 11/2024) αγωγή των: Α) Σ. Α. του Δ., κ.λπ. απάντων υπαλλήλων του Δ. Λευκάδας με σχέση εργασίας ιδιωτικού δικαίου αορίστου χρόνου,  Β) 1) Ι. Π. του Γ. και 2) Η. Κ. του Α., πρώην εργαζομένων του Δ. Λευκάδας με σχέση εργασίας ιδιωτικού δικαίου αορίστου χρόνου, κατά του Δήμου Λευκάδας  ενώπιον του Ειρηνοδικείου Λευκάδας. 

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον δικηγόρο του Δήμου, κ. Δημήτριο Μασούρα, ο οποίος εισηγούμενος το θέμα, έθεσε υπόψη των μελών της Επιτροπής την εξής γνωμοδότησή του:
«Με την εν θέματι αγωγή οι αντίδικοι ζητούν να καταδικαστεί ο Δήμος Λευκάδας στην καταβολή στον καθένα από τους αντιδίκους του ποσού των 2.000 (δύο χιλιάδων) ευρώ με τον νόμιμο τόκο.

Συγκεκριμένα, οι αντίδικοι της Ενότητας Α από τον αριθμό 1 έως 14, τυγχάνουν υπάλληλοι του Δήμου Λευκάδας με σχέση εργασίας ιδιωτικού δικαίου αορίστου χρόνου και οι αντίδικοι της Ενότητας Β από τον αριθμό 1 έως 2 τυγχάνουν συνταξιοδοτηθέντες υπάλληλοι του Δήμου Λευκάδας με σχέση εργασίας ιδιωτικού δικαίου αορίστου χρόνου, οι οποίοι αιτούνται το ποσό των 2.000 (δύο χιλιάδων) ευρώ νομιμοτόκως και για τον καθένα ξεχωριστά λόγω εργατικής διαφοράς και δη από την κατάργηση των επιδομάτων των εορτών των Χριστουγέννων και του Πάσχα, καθώς και το επίδομα αδείας από 10.04.2022 έως και 20.12.2023.

Η άποψη της Υπηρεσίας μας είναι ότι ο Δήμος Λευκάδας θα πρέπει να αρνηθεί συνολικά την από 14.02.2024 (αρ. εκθ. καταθ. 11/2024) αγωγή των αντιδίκων. Η υπό κρίση αγωγή θα πρέπει να απορριφθεί καθ’ ολοκληρίαν, διότι θέτει σε κίνδυνο τα συμφέροντα του Δήμου μειώνοντας σημαντικά την ενεστώσα περιουσία του, με την ευρεία έννοια του όρου. 

Το ζήτημα νομιμότητας θα κριθεί από το Δικαστήριο, με την νομολογία για το ζήτημα να είναι κυμαινόμενη προς το παρόν. 

Η υπόθεση εκδικάζεται κατά τη δικάσιμο της 8ης Απριλίου 2024. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εισηγούμαι στην Δ.Ε. την χορήγηση εντολής στον δικηγόρο του Δήμου Λευκάδας Δημήτριο Ν. Μασούρα, να αντικρούσει την ως άνω αγωγή υποβάλλοντας προτάσεις και σχετικά έγγραφα και εν γένει να εκπροσωπεί τον Δήμο Λευκάδας μέχρι την τελεσιδικία της υποθέσεως.»

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18
· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

Την χορήγηση εντολής στον δικηγόρο του Δήμου Λευκάδας Δημήτριο Ν. Μασούρα, να αντικρούσει την ως άνω αγωγή υποβάλλοντας προτάσεις και σχετικά έγγραφα και εν γένει να εκπροσωπεί τον Δήμο Λευκάδας μέχρι την τελεσιδικία της υποθέσεως.

Η απόφαση αυτή πήρε αύξοντα αριθμό: 76/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

